
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2006 M. RUGPJŪČIO 3 D. SPRENDIMO NR. T-241 PAKEITIMO

2009 m. kovo 26 d. Nr. T-116
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d., savivaldybės tarybos 2005 m. gruodžio 22 d. sprendimu Nr.T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p. ir atsižvelgdama į Voverių bendruomenės centro „Jotija” 2009 m. vasario 12 d. prašymą, nusprendžia:

1.Pakeisti savivaldybės tarybos 2006 m. rugpjūčio 3 d. sprendimą Nr. T-241 „Dėl negyvenamosios patalpos, esančios Kidulių seniūnijoje, Voverių kaime, perdavimo laikinai neatlygintinai valdyti ir naudotis“:

1.1. 1 punkte vietoj žodžio „penkeriems“ įrašant žodį „dešimčiai“.


1.2. 1 punkte po žodžių „pastatas pažymėtas šifru 1C2/p“ įrašant žodžius „unikalus pastato Nr.4400-0664-8946“;


1.3. 1 punktą išdėstant taip:


„1. Perduoti asociacijai Voverių bendruomenės centrui „Jotija” laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančią ir šiuo metu Kidulių pagrindinės mokyklos patikėjimo teise valdomą 12,15 kv. m ploto negyvenamąją patalpą, esančią Kidulių seniūnijoje, Voverių kaime (Nekilnojamojo daikto kadastro duomenų byloje Nr.84/10640 pastatas pažymėtas šifru 1C2/p, unikalus pastato Nr.4400-0664-8946,  patalpos indeksas – 2-5, leidžiant naudotis 4,27 kv. m ploto bendro naudojimo patalpomis, kurių indeksai – 1-13, 2-1), asociacijos Voverių bendruomenės centro „Jotija“ įstatuose šiuo metu numatytoms funkcijoms vykdyti.“


2. Įgalioti Kidulių pagrindinės mokyklos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-37, sudarytos 2006 m. rugpjūčio 25 d., pakeitimo.

